Nuusbrief # 10
Welkom by ons eerste nuusbrief vir 2012
Dit het nou wraggies baie langer geneem as wat ek gedink het maar hier is 2012 se eerste nuusbrief uiteindelik!
Met die intrapslag wil ek net s� dat daar 'n hele klomp veranderinge dwarsdeur SA Vryskutskrywer gaan wees - vandaar my gedwonge stilte. Maar moenie bekommerd wees nie - alles waarvan jy voorheen gehou het is steeds daar en miskien selfs n�g meer.
Ek is nie baie lief daarvoor om aan iets te karring wat werk nie, gevolglik sal SA Vryskutskrywer soos wat dit binnekort gaan lyk, heel moontlik die norm wees vir 'n hele ruk vorentoe. As daar egter nog iets anders is wat jy voel bygevoeg moet word, laat asseblief van jou hoor.
Van die veranderinge wat einde vandeesmaand (ja, regtig!) beskikbaar sal wees, is onder meer:
ons blog wat uiteindelik sal werk;
'n weeklikse nuusbrief;
die skryfuitdaging waarvoor soveel van julle nou al maande en maande lank vra en wag;
'n nuwe, vaartbelynde vryskutnetwerk wat gewaarborg is om aandag te trek;
gereelde gratis muurpapier en programmatuur vir jou rekenaar;
huiswerkhulp vir oorwerkte ouers en leerders;
'n splinternuwe afdeling vir jou vryskutbesigheid;
spesiale aanbiedinge van derde partye slegs vir nuusbrief-intekenare; en les bes ...
'n splinternuwe Skrywersalmanak wat van Mei 2012 tot Desember 2013 sal strek. Sorg dus dat jy solank plek op jou rekenaar maak daarvoor!
Eintlik is dit nie werklik moontlik om alles wat nuut en verbeter is hier te noem nie, want hier is nie genoeg plek nie! Jy moet dus maar self gaan kyk wanneer alles reg is op 2 Mei 2012 - net na Werkersdag sodat jy lekker uitgerus kan wees vir alles wat die nuwe webblad bied. Ek stuur ook daardie dag 'n nuusbrief uit om jou te herinner aan alles wat jy nie mag misloop nie.
Die belangrikste nuus is dat die permanente webblad nou UITEINDELIK die pylvak nader. En dat daar weekliks 'n nuusbrief sal wees.
Op 'n minder optimistiese noot moes ons ook van Helene de Kock en haar kursusse afskeid neem. Helene is besig met haar doktorsgraad en gaan vir 'n ruk eers daarop konsentreer. Ons - en baie studente wat onder haar bekwame hande deurgeloop het - bedank haar innig vir die tyd wat sy deel van SA Vryskutskrywer was.
Nou gaan ek eers verder aan die webblad beitel en jou uitlos sodat jy vir die kompetisies kan inskryf.
Wen 'n werk by HUISGENOOT!
Is jy kreatief? Is jy 'n planmaker? En is jy nuuskierig? Het jy hare op jou tande? En is daar dalk ink in jou are? Huisgenoot en kykNET soek deelnemers vir 'n werklikheidsprogram waarin jy 'n werk kan wen by die grootste tydskrif in Suid-Afrika.
Huisgenoot soek 'n raakvatter wat betrokke kan raak by alle aspekte van die tydskrif. En natuurlik sal jy op TV verskyn!
Huisgenoot se splinternuwe werklikheidsreeks Saktyd, is 'n eerste in sy soort. Suid-Afrikaners word aangemoedig om in te skryf vir die program en s� 'n werk by Huisgenoot te wen. Gepaardgaande intriges is 'n gegewe, maar om 'n werk los te slaan by Suid-Afrika se gewildste tydskrif was nog nooit so opwindend nie. Klik hier vir besonderhede en die inskrywingsvorm ...
Volume 2, Nommer 1
Een gelukkige nuusbriefintekenaar (en Herman Charles Bosman-aanhanger) kan 'n getekende eksemplaar van die boek, A Bosman Companion - from Abjaterskop to Zwingli, wen. Klik hier vir volle besonderhede ...
Gebruik die internet om jouself te bemark deur Maryna Moolman
Enige organisasie bemark hulself om kliente te werf en geld te maak. Dieselfde geld ook vir vryskutskrywers. Jou produk - wat natuurlik jyself is - moet maklik beskikbaar wees sodat mense kan sien wie jy is en wat jy kan doen. Klik hier om die res van die artikel te lees...
In die volgende uitgawe
Skrywersalmanak - Mei 2012 - Desember 2013
Internet: Verdien geld met AL jou artikels
Gratis goed: Aflaaibare muurpapier
Fiksie: Skryf 'n seksstoneel
Joernalistiek: 20 Wenke om jou reisartikels te laat sing deur Caroline Hurry
Fiksie: So, jy wil Afrikaanse wetenskapsfiksie en fantasie skryf? deur Eben van Renen
Vryskutbesigheid: Jy en Jan Taks
Ken jy iemand wat dalk by di� nuusbrief kan baat? Het jy di� nuusbrief van iemand ander ontvang? Waarom nie sommer self inteken nie?